คือว่าตอนนี้รู้สึกกังวลนิดนึงน่ะค่ะ เดือนนี้มีเพศสัมพันธ์หลั่งใน2ครั้งค่ะ แล้วประจำเดือนของเดือนที่แล้วมาช่วงที่ทานยาคุมเม็ดหลอกเม็ดที่5ค่ะ ตอนนี้ทานยาคุมเม็ดหลอกเม็ดที่4แล้วค่ะ ไม่ทราบว่าประจำเดือนจะมาแบบนี้ทุกเดือนมั้ยคะ?
สวัสดีค่ะ หากได้ทานยาคุมกำเนิดอย่างต่อเนื่องทุกวัน ไม่มีวันที่ลืมทาน และประจำเดือนมาในช่วงการทานเม็ดยาที่ไม่มีฮอร์โมนเม็ดที่ 5 ดังกล่าว เมื่อเริ่มทานยาคุมกำเนิดแผงใหม่ ประจำเดือนก็จะมาเมื่อถึงช่วงที่ทานยาเม็ดที่ไม่มีฮอร์โมนเช่นเดิม แต่ไม่จำเป็นต้องเป็นเม็ดที่ 5 ในทุกครั้งของการทานยาคุม อาจเป็นเม็ดที่ 2-4 ของเม็ดยาที่ไม่มีฮอร์โมนก็ได้แต่หากทานครบ 28 เม็ดแล้วไม่มีประจำเดือนมา แสดงว่าอาจเกิดการตั้งครรภ์ได้ จึงควรตรวจหาการตั้งครรภ์เป็นอันดับแรกก่อน หากตรวจไม่พบ จึงค่อยเริ่มทานยาคุมแผงใหม่ต่อไป ซึ่งหากไม่ได้เกิดจากการตั้งครรภ์ การที่ไม่มีประจำเดือนมา อาจเกิดจากผลของยาคุมกำเนิดที่ทำให้เยื่อบุผนังมดลูกบางลงได้